ચંડીગઢ મ્યુનિસિપલ કોર્પોરેશન માટેની ચૂંટણીમાં ૧૨૨ ઉમેદવારો મેદાનમાં હતા. મુખ્ય મુકાબલો ભાજપ, કોંગ્રેસ અને બસપા વચ્ચે છે. હાલ ભાજપ-અકાલી ગઠબંધન તમામ પક્ષ કરતાં આગળ છે. ચંડીગઢ મ્યુનિસિપલ કોર્પોરેશનનાં પરિણામને લઈને લોકોમાં ભારે ઉત્સુકતા જોવા મળી હતી, કારણ કે આ ચૂંટણી નોટબંધીના નિર્ણય બાદ યોજાઈ હતી. આ પરિણામોને નોટબંધીને લઈને રેફરેન્ડમ માનવામાં આવે છે. પાંચ લાખ મતદાતાઓમાં ત્રણ લાખે ૨૬ વોર્ડમાં ૧૨૨ ઉમેદવારોમાંથી ૨૬ કોર્પોરેટર ચૂંટવા માટે ૧૮ ડિસેમ્બરે મતદાન કર્યું હતું.